stanford-oval/wikipedia huggingface dataset:
Kriit
Historia > Kriiden imperiumi

Vaikka Hala olikin planeetta jolla kriit kehittyivät, planeetta Kree-Lar Turunal-järjestelmässä nousi imperiumin hallintoplaneetaksi. Imperiumia hallitsee sotaisa diktatuuri ja pääasiallinen hallitsija on elävä tietokone Ylin Tajunta. Ylin Tajunta sisältää krii-rodun suurimmat mielet, jotka toimivat yhdessä kansansa parhaaksi. Ylintä Tajuntaa auttavat useat hallintoelimet, kuvernöörit krii-planeetoilla ja suunnaton armeija. Imperiumilla on myös käytössään voimakkaita superrobotteja, Vartijoita.
Kriiden valtakunta nousi sodan varjoissa loistoonsa. Sen planeettojen yhteenlaskettu lukumäärä ylitti pian yli tuhannen rajan.
Kriiden yhteiskunta on vahvasti luokkajakoinen ja militaristinen. Paljon muuta ei tiedetäkään heidän kulttuuristaan. Virallinen valtionuskonto palvoo Ylintä Tajuntaa ja Kapteeni Ihmeen on kuultu mainitsevan nimeltä jumalat Tam-Borrin ja Zon. Pieni osa kriitä palvoo salaisesti cotateja.
Ylimmän Tajunnan konservatiivisen hallinnon vuoksi kriiden yhteiskunta on hyvin vanhoillinen ja mielikuvitukseton. Nähtäväksi jää kuinka kauan imperiumin sortumiseen on aikaa.
Historia > Kriit ja maapallo

Koska maapallo oli sekä kriiden että skrullien kannalta tärkeässä strategisessa asemassa, sodan liekit löivät säännöllisesti tännekin (skrullit tosin ovat vasta viime aikoina kiinnostuneet toden teolla maapallosta vaikka ovatkin tunteneet paikan jo kauan).
Sodan alussa kriit perustivat planeetta Uranukselle vartioaseman. Kriit myös huomasivat planeetta maalla elämää jolla genetiikalla leikkivät jumalolennot Celestiaalit olivat tehneet kokeita. Kiinnostuneet kriit saapuivat paikalle tutkimaan alkeellisia apinoita joista joskus kehittyisi homo sapiens – ihminen. Kriit aloittivat omat kokeilunsa ihmisillä ja loivat uuden rodun, epäinhimilliset. Kriit kuitenkin jättivät luomuksensa oman onnensa nojaan (syytä tähän ei tiedetä) eivätkä jatkaneet toimiaan maapallolla, mutta jättivät maapallolle Vartija numero 459:n, voimakkaan robotin johon Ihmeneloset törmäsivät.
Ajoittaisesta valvonnasta huolimatta suurin osa kriistä pitää Maata takapajuisena ja merkityksettömänä planeettana. Kriiden johtajat kuitenkin tietävät totuuden maapallon tärkeästä strategisesta sijainnista ja siitä tosiasiasta että maapallon asukkaiden supergeeniperimä tulisi joskus uhkaamaan koko universumia (tämä ilmeni Ihmenelosten tuhottua Vartijan). Tämän jälkeen kriit ovat lähettäneet Maahan useita supervoimaisia olioita, kuten Ronanin ja kapteeni Mar-Vellin (joka myöhemmin liittyi Kostajiin ja otti nimekseen Kapteeni Ihme).
Kriit eivät kuitenkaan koskaan ole aloittaneet suurinvaasiota maapalloa vastaan vaikka kahinoivatkin skrullien kanssa usein tähtijärjestelmässämme. Kriit ovat myös useasti yrittäneet värvätä epäinhimmillisiä omiin riveihinsä näiden kuitenkaan suostumatta. Varsinkin Kostajat ovat ottaneet useasti yhteen rodun kanssa. Kostajilla oli myös tärkeä rooli kriin ja skrullien välisessä sodassa. Keisarinna R'Kill ja Kriiden johtaja Ylin Tajunta uskoivat sodan saavuttaneen lakipisteensä. Ylin Tajunta ehdotti että järjestettäisiin kahden rodun parhaimman edustajan välillä kaksintaistelu, jonka tulos sitten ratkaisisi sodan.
Taisteluun valittiin skrullien soturi Raksor ja kriisoturi BelDann. Ihmeneloset ja epäinhimmilliset kuitenkin petkuttivat soturit taistelemisen sijaan toimimaan yhdessä. Seuraaja ehdottikin että molempien rotujen tulisi ottaa oppia soturien yhteistyöstä sen sijaan että he hukkasivat aikansa sotimiseen. Ei ole selvää vaikuttiko Seuraajan kommentti sotaan.
Fysiologia

Kriit muistuttavat ihmisiä lähes täydellisesti. Ainoa poikkeus tästä on pienen kriivähemmistön sininen iho (ominaisuutta pidetään puhtaan kriiperimän merkkinä ja siksi sini-ihoiset kriit ovat vaikutusvaltaisia). Kriit eroavat kuitenkin ihmisistä voimatasoja verrattaessa. Kriiden tiheämpi kudos tekee heistä noin kaksi kertaa tavallista ihmistä voimakkaampia. Koska heidän kehonsa ovat sopeutuneet Halan kaltaiseen planeettaan, tarvitsevat kriit enemmän happea kuin ihmiset. Siksi kriit joutuvat käyttämään happilaitteita maapallolla.
Mielenkiintoista kyllä, yksi prosentti kriinaisista tappaa partnerinsa yhdynnän jälkeen. Syytä tähän ei täysin tiedetä. Imperiumi toimeenpaneekin naisten ympärileikkauksia valtakunnassa, mutta tämä vaikuttaa taas kriinaisten sukupuolielinten tuntoherkkyyteen.
Huolimatta kriiden ylivertaisesta teknologiasta ja voimista kriiden evoluutio on saavuttanut lakipisteensä – he eivät enää kehity.
Teknologinen taso

Vaikka kriit saivatkin lähtösysäyksen tekniselle kehitykselleen skrulleilta, ovat nerokkaat kriitiedemiehet kuitenkin kehittäneet useita korkean teknologian saavutuksia, kuten Ylimmän Tajunnan, elävän tietokoneen. Kriit ovat myös ainoa rotu joka tuntee voimakkaiden Omniaaltojen salaisuuden. Omniaaltoja voi käyttää joko kommunikaatioon tai vaihtoehtoisesti voimakkaana aseena.
Ultimate kriit

Myös Ultimate-universumissa on tavattu kriitä. Nämä vain ovat kalamaisia, ruskeahkoja olentoja. Näilläkin versioilla on kuitenkin Ylin Tajunta.
Aiheesta muualla

Marvel-kustantamon kotisivujen osuus kriistä (englanniksi)
Marvel Appendix-sivuston osuus kriistä (englanniksi)
Tripp Eisen

Tod Rex Salvador (s. 29. kesäkuuta 1965), paremmin tunnettu nimellä Tripp Eisen, on muusikko, joka tiedetään parhaiten industrial metal -yhtyeen Static-X:n entisenä kitaristina. Hän on ollut myös yhtyeiden Dope, Murderdolls, ja Ego 69 -jäsen.
Seksiskandaali

Eisenin ollessa vielä Static-X:n jäsen hänet pidätettiin 10. helmikuuta 2005 alaikäiseen tyttöön sekaantumisesta Kaliforniassa. Kaksi viikkoa myöhemmin, 24. helmikuuta, Eisen jäi kiinni uudestaan 14-vuotiaan kidnappauksesta ja seksuaalisesta häirinnästä. Static-X:n jäsenten kuultua Eisenin toimista hänet erotettiin yhtyeestä ja tilalle otettiin uudestaan Koichi Fukuda.
Eisen todettiin 24. kesäkuuta 2005 syylliseksi, ja hänet tuomittiin vuoden vankeuteen. Hän vapautui vankilasta jo 7. lokakuuta 2005.
Trippi ihmemaahan

| Trippi ihmemaahan: huumeiden kulttuurihistoria |
| --- | --- |

Kirjailija:  Jaakko Hämeen-Anttila
Kieli:  suomi
Kustantaja:  Otava
Julkaistu:  2013
Ulkoasu:  sidottu
Sivumäärä:  237
ISBN:  978-951-1-27259-5
Löydä lisää kirjojaKirjallisuuden teemasivulta
Trippi ihmemaahan: huumeiden kulttuurihistoria on Jaakko Hämeen-Anttilan vuonna 2013 ilmestynyt kirja huumeiden historiasta länsimaissa.
Vastaanotto

Teos sai myönteisiä arvosteluja. Joissakin arvosteluissa mainitaan, että Hämeen-Anttila uhraa liikaa tilaa kirjailijoiden kuvauksille huumeidenkäytöstä ja että välillä mennään kaunistelun puolelle.
Tripolitania

Ottomaanien maakunnat nykyisen Libyan alueella: Tripolitania, Fezzan Kyrenaika
Tripolitania (arab. طرابلس‎, Tarābulus < lat. Regio Tripolitana < m.kreik. Τριπολιτάνια) on historiallinen alue ja entinen provinssi Libyan länsiosissa. 1970-luvun alussa suoritettiin hallinnollisten alueiden jako pienimpiin alueisiin, ja jaon jälkeen Tripolitania muuttui tarkoittamaan huomattavasti pienempää aluetta Tripolin kaupungin lähistöllä.
Alueella asui alun perin berbereitä. Noin 600 eaa. foinikialaiset perustivat alueen rannikolle siirtokuntia, jotka myöhemmin joutuivat Karthagon alaisuuteen. Numidialaiset saivat alueen haltuunsa 146 eaa. Sata vuotta myöhemmin Tripolitanian valloittivat roomalaiset, joiden alaisuudessa Tripolitania menestyi. Se kuului alun perin Africa proconsulariksen provinssiin. Myöhäisantiikin aikana se muodosti oman Tripolitanian provinssinsa. Vandaalit ottivat alueen haltuunsa 435, mutta menettivät sen 500-luvulla Bysantille.
Osmanit tulivat valtaan 1553 ja pitivät aluetta nimellisesti hallussaan vuoteen 1911, jolloin Italia sai sen sodassa haltuunsa. Ottomaanivaltakunnan aikana Tripolitania oli käytännössä itsenäinen barbareskivaltio, joka harjoitti merirosvousta ja orjakauppaa. 1911 jälkeen Italia myönsi virallisesti Tripolitanialle itsehallinnon mutta vähitellen miehitti alueen. 3. joulukuuta 1934 Tripolitania yhdistettiin Libyaan.
Toisen maailmansodan aikana 1943 Britannia miehitti Tripolitanian, ja se pysyi Britannian miehittämänä vuoteen 1951 asti, josta lähtien se on kuulunut Libyaan. Italia luopui 1947 virallisesti alueeseen kohdistuneista vaateistaan.
Aiheesta muualla

Kuvia tai muita tiedostoja aiheesta Tripolitania Wikimedia Commonsissa
Thom Gunn

| Thom Gunn> Henkilötiedot |
| --- | --- |
Koko nimi:  Thomson Gunn
Syntynyt: 1929 Gravesend, Kent, Britannia
Kuollut: 2004 (74–75 vuotta) San Francisco, Kalifornia, Yhdysvallat
Ammatti:  kirjailija
Kirjailija
Äidinkieli: englanti
Tuotannon kieli: englanti
Aiheesta muualla
Löydä lisää kirjailijoitaKirjallisuuden teemasivulta
Thom (Thomson) Gunn (1929 Gravesend, Kent, Britannia – 2004 San Francisco, Kalifornia, Yhdysvallat) oli brittiläinen runoilija, joka myöhemmin toimi yliopisto-opettajana Yhdysvalloissa.
Gunn valmistui Cambridgen yliopistosta 1953 ja siirtyi sen jälkeen Yhdysvaltoihin, missä hän opiskeli ja opetti 1954–1958 Stanfordin yliopistossa ja opetti 1958–1966 Kalifornian yliopistossa Berkeleyssä.
Gunn julkaisi runoja pamfletteina jo ennen esikoiskokoelmaansa Fighting terms, joka ilmestyi 1954. Kokoelma The Sense of Movement (1957) sai Somerset Maugham -palkinnon. Vuonna 1966 ilmestyneen lontoolaisista kertovan runoteoksen Positives kuvituksena on hänen veljensä Ander Gunnin valokuvia. Hän kirjoitti myöhemmin artikkelissaan "My Live Up to Now" (1979), ettei ole varma, ovatko tekstit runoja vai sittenkin kuvatekstejä.
Tri

Tri voi tarkoittaa ainakin seuraavia asioita:
Kolmio (tähdistö)
Kreikkalaista numeerista etumerkkiä
Tohtori, lyhenne tri, oppiarvo
Tornio-Itäinen, liikennepaikkalyhenne Tri, rautatieliikennepaikka Suomessa
FIFAn käyttämä Trinidad ja Tobagon maatunnus TRI
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tri”, voi hakea sivunnimihaulla, laajalla sivunnimihaulla tai tekstihaulla.
Tresticklanin kansallispuisto

Näkymää kansallispuistosta.
Tresticklanin kansallispuisto on Ruotsissa Dals-Edin kunnassa lähellä Norjan rajaa sijaitseva kansallispuisto. 2897 hehtaarin kokoinen puisto on Etelä-Ruotsin suurin asumaton ja tietön metsäalue. Puisto on perustettu vuonna 1996. Luonnoltaan se on pääosin havumetsää.
Aiheesta muualla

Länsstyrelsen i Västra Götalands län: Tresticklans nationalpark (ruotsiksi)
Sveriges nationalparker (ruotsiksi)
Ruotsin kansallispuistot
Abisko
Björnlandet
Blå Jungfrun
Dalby Söderskog
Djurö
Fulufjället
Färnebofjärden
Garphyttan
Gotska Sandön
Haaparannan saaristo
Hamra
Kosterhavet
Muddus
Norra Kvill
Padjelanta
Pieljekaise
Sarek
Skuleskugen
Sonfjället
Stenshuvud
Stora Sjöfallet
Store Mosse
Söderåsen
Tiveden
Tresticklan
Tyresta
Töfsingdalen
Vadvetjåkka
Åsnen
Ängsö
The Vertigo Trigger

| The Vertigo Trigger Cyhra |
| --- | --- | --- |

Studioalbumin tiedot
 Julkaistu: 18. elokuuta 2023
 Kesto: 40.23
 Levy-yhtiö: Nuclear Blast
Listasijoitukset
 Suomessa: 6. (fyysiset albumit)
Cyhran muut julkaisut
| No Halos in Hell 2019 | The Vertigo Trigger 2023 |   |
Singlet albumilta The Vertigo Trigger
 ”Ready to Rumble” Julkaistu: 2. syyskuuta 2022  ”Life Is a Hurricane” Julkaistu: 9. kesäkuuta 2023  ”If I” Julkaistu: 14. heinäkuuta 2023
The Vertigo Trigger on ruotsalaisen metalliyhtye Cyhran kolmas studioalbumi, joka julkaistiin 18. elokuuta 2023 levymerkillä Nuclear Blast Albumin on tuottanut ja miksannut yhtyeen kitaristi Euge Valovirta, masteroinnista vastasi Jacob Hansen.
Kappaleet

Ready to Rumble – 3.48
Let’s Have My Story Told – 4.20
Live a Little – 3.13
1.000.000 Fahrenheit – 3.22
Buried Alive – 3.46
The Voice You Need to Hear – 3.10
Life Is a Hurricane – 3.20
If I – 3.43
Fear of Missing Out – 3.43
Ashlight – 4.43
Too Old for Fairy Tales – 3.11
Kokoonpano

Jake E – Laulu
Euge Valovirta – kitara & basso
Jesper Strömblad – kitara & basso
Marcus Sunesson – kitara
Alex Landenburg – rummut
Arvostelut

Soundi:
Aiheesta muualla

The Vertigo Trigger Discogsissa. (englanniksi)
Albumi The Vertigo Trigger Encyclopaedia Metallum -sivustolla (englanniksi)
The Spice of Life

| The Spice of Life Marlena Shaw |
| --- | --- | --- |

Studioalbumin tiedot
 Äänitetty : helmikuu ja heinäkuu 1969, Ter Mar Studios, Chicago, Illinois, Yhdysvallat
 Julkaistu: marraskuu 1969
 Tuottaja(t): Richard Evans, Charles Stepney
 Tyylilaji: soul, jazz
 Levy-yhtiö: Cadet (LPS-883)
Marlena Shaw’n muut julkaisut
| Out of Different Bags 1967 | The Spice of Life 1969 | Marlena 1972 |
The Spice of Life on yhdysvaltalaisen artistin Marlena Shaw’n toinen albumi. Se oli hänen viimeinen studioalbuminsa Cadet Recordsilla ja sisältää hänen kuuluisan versionsa Ashford & Simpsonin kappaleesta ”California Soul”.
Kappaleet

Woman of the Ghetto (Bobby Miller, Marlena Shaw, Richard Evans) – 6.02
Call It Stormy Monday (T-Bone Walker) – 3.01
Where Can I Go? (Leo Fuld, Sigment Berland, Sonny Miller) – 2.21
I’m Satisfied (Morris Dollison) – 2.48
I Wish I Knew (How It Would Feel to Be Free) (Billy Taylor, Dick Dallas) – 3.12
Liberation Conversation (Bobby Miller, Marlena Shaw) – 2.03
California Soul (Nickolas Ashford, Valerie Simpson) – 2.59
Go Away Little Boy (Gerry Goffin, Carole King) – 2.45
Looking Through the Eyes of Love (Barry Mann, Cynthia Weil) – 3.00
Anyone Can Move a Mountain (Johnny Marks) – 3.03
Arvostelut

AllMusic:
The Verdict

| The Verdict Queensrÿche |
| --- | --- | --- |

Studioalbumin tiedot
 Julkaistu: 1. maaliskuuta 2019
 Formaatti: CD, LP
 Tuottaja(t): Zeuss
 Levy-yhtiö: Century Media
Listasijoitukset
  27. (albumilista)    9. (fyysinen albumilista)
Queensrÿchen muut julkaisut
| Condition Hüman 2015 | The Verdict 2019 | Digital Noise Alliance 2022 |
The Verdict on yhdysvaltalaisen Queensrÿche-yhtyeen studioalbumi, joka julkaistiin 1. maaliskuuta 2019. Albumin tuotti, miksasi ja masteroi Chris ”Zeuss” Harris edellisen Condition Hüman -albumin (2015) tapaan. Albumin ensimmäisenä singlenä julkaistiin kappale ”Man the Machine” 16. marraskuuta 2018.
Queensrÿchen rumpali Scott Rockenfield sai perheenlisäystä helmikuussa 2017, ja hän on ollut sivussa yhtyeen toiminnasta siitä lähtien. Kiertueilla häntä on tuurannut Casey Grillo, mutta The Verdictillä rumpuja soittaa yhtyeen laulaja Todd La Torre.
Albumin julkaisupäivää seuraavana päivänä yhtye aloittaa Yhdysvaltain-kiertueen Fates Warningin kanssa.
Kappaleet

Blood of the Levant – 3.27
Man the Machine – 3.50
Light-years – 4.08
Inside Out – 4.31
Propaganda Fashion – 3.36
Dark Reverie – 4.23
Bent – 5.58
Inner Unrest – 3.50
Launder the Conscience – 5.15
Portrait – 5.16
Kokoonpano

Todd La Torre – laulu, rummut
Michael Wilton – kitara
Parker Lundgren – rytmi kitara
Eddie Jackson – basso, taustalaulu
Arvostelut

Imperiumi: 7½/10
Kaaoszine: 6/10
Metalliluola: 8+/10
Soundi:
Aiheesta muualla

”Man the Machine” YouTube-sivustolla
”Dark Reverie” YouTube-sivustolla
The Verdict Discogsissa. (englanniksi)
Albumi The Verdict Encyclopaedia Metallum -sivustolla (englanniksi)
The Jasser Arafats

| The Jasser Arafats> Tiedot |
| --- | --- |
Toiminnassa:  2007–
Tyylilaji:  death metal, thrash metal
Kotipaikka:   Tampere, Suomi
Laulukieli:  englanti
Jäsenet:  Jari Kurki, laulu   Jesse Liukkonen, kitara   Max Pekkonen, kitara   Mörglur, bassokitara   Juuso Vuorensola, rummut  
Levy-yhtiö:  Violent Journey Records, 2010–  
Aiheesta muualla
Kotisivut
Infobox OKNimi-testi OK: 
The Jasser Arafats on suomalainen death/thrash metal -yhtye. Se perustettiin Tampereella vuonna 2007.
Jäsenet

Jari Kurki – laulu
Jesse Liukkonen – kitara
Max Pekkonen – kitara
Mörglur – bassokitara
Juuso Vuorensola – rummut
Diskografia

Demo 2008 (2008,  demo, omakustanne)
Promo 2009 (2009,  EP, omakustanne)
Condemnation (2010,  Violent Journey Records)
The Aftermath (2013,  EP, Violent Journey)
Into The Void (2022,  albumi, omakustanne)
Aiheesta muualla

The Jasser Arafats Encyclopaedia Metallumissa (englanniksi)
The Jasser Arafats Myspacessa (englanniksi)
Tveitin kirkko

Tveitin kirkko voi tarkoittaa seuraavia:
Tveitin kirkko, kirkko Askøyn kunnassa Norjassa
Tveitin kirkko, kirkko Kristiansandin kunnassa Norjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tveit Church”, voi hakea sivunnimihaulla, laajalla sivunnimihaulla tai tekstihaulla.
Tuomas Ahtonen

| Tuomas Ahtonen> Henkilötiedot |
| --- | --- |
Syntynyt: 2. maaliskuuta 1999 (ikä 25) Kuhmo, Suomi
Kansalaisuus:   Suomi
Jääkiekkoilija
Pelipaikka:  hyökkääjä
Maila:  vasen
Pituus:  181 cm
Paino:  86 kg
Seura
Seura:  Jokipojat
Sarja:  (Mestis)
Pelinumero:  8
Pelaajaura
Pääsarjaura:  2012–
Aik. seurat:  KuKi HT KalPa
Tuomas Ahtonen (s. 2. maaliskuuta 1999) on Jokipojissa 
pelaava jääkiekkoilija. Hän on pelannut ennen myös KuKissa.
The X Factour

The X Factour oli Iron Maidenin ensimmäinen kiertue, jolla laulajana toimi Blaze Bayley. Kiertue alkoi syyskuussa 1995 ja kesti noin vuoden. Kiertue jäi kuitenkin kesken Blazen ongelmien takia, yhtye ehti kuitenkin esiintyä Helsingin kulttuuritalossa ennen kuin kiertue jäi kesken.
Kiertueen yleinen settilista

Man on the Edge (albumilta The X Factor)
Wrathchild (albumilta Killers)
Heaven Can Wait (albumilta Somewhere in Time)
Lord of the Flies (albumilta The X Factor)
Fortunes of War (albumilta The X Factor)
Blood on the World's Hands (albumilta The X Factor)
Afraid to Shoot Strangers (albumilta Fear of the Dark)
The Evil That Men Do (albumilta Seventh Son of a Seventh Son)
The Aftermath (albumilta The X Factor)
Sign of the Cross (albumilta The X Factor)
2 Minutes to Midnight (albumilta Powerslave)
The Edge of Darkness (albumilta The X Factor)
Fear of the Dark (albumilta Fear of the Dark)
The Clairvoyant (albumilta Seventh Son of a Seventh Son)
Iron Maiden (albumilta Iron Maiden)
The Number of the Beast (albumilta The Number of the Beast)
Hallowed Be Thy Name (albumilta The Number of the Beast)
The Trooper (albumilta Piece of Mind)
Kappaleet, jotka soitettiin vain muutamilla keikoilla

Running Free (albumilta Iron Maiden)
Sanctuary
The Verve

| The Verve |
| --- | --- |


Tiedot
Toiminnassa:  1989–1995  1996–1999   2007–2009
Tyylilaji:  vaihtoehtorock, brittipop
Kotipaikka:  Wigan, Englanti, Iso-Britannia
Laulukieli:  englanti
Jäsenet:  Richard Ashcroft, laulu, kitara   Nick McCabe, kitara   Simon Jones, basso   Peter Salisbury, rummut  
Entiset jäsenet:  Simon Tong, koskettimet (1996–1999) 
Levy-yhtiö:  Hut Records   Virgin Records   Vernon Yard  
Aiheesta muualla
theverve.co.uk
The Verve oli vuonna 1989 Wiganissa Lancashiressa perustettu brittiläinen rockyhtye, joka saavutti suosiota 1990-luvun puolivälissä hittikappaleillaan ja omaperäisellä äänimaailmallaan sekä keulakuva Richard Ashcroftin karismalla. Yhtye sai heti alkuunsa oman kannattajakuntansa, mutta vasta toisella varsinaisella albumilla A Northern Soul (1995) se saavutti suosiota laajemmalti, ja kriitikotkin ylistivät yhtyettä.
Yhtyeen viimeiseksi jääneellä Urban Hymns -pitkäsoitolla yhtye saavutti todella suurta suosiota. Sitä pidetäänkin yhtenä 1990-luvun parhaista albumeista ja todellisena jättipottina. Erilaisten yhteensattumien summana yhtye kuitenkin hajosi huhtikuussa 1999, minkä jälkeen pääasiallinen lauluntekijä Richard Ashcroft siirtyi soolouralle. Vuonna 2004 The Verve julkaisi odotetusti This Is Music: The Singles 92–98 -kokoelmalevyn. Suurena yllätyksenä Richard Ashcroft esiintyi yhdessä Coldplayn kanssa 2. heinäkuuta 2005 Lontoossa järjestetyssä Live 8 -konsertissa ja esitti The Verven kappaleen ”Bitter Sweet Symphony”.
26. kesäkuuta 2007 DJ Jo Whiley BBC Radio 1:stä julkisti tiedon yhtyeen comebackistä ohjelmassaan. Richard Ashcroft oli kasannut yhtyeen uudelleen, ainoana poikkeuksena Simon Tong, joka jatkaa The Good, the Bad and the Queen -yhtyeen riveissä. The Verve ilmoitti alkajaisiksi julkaisevansa uuden albumin, ja marraskuulle ajoitettu kuuden keikan minikiertue Britanniassa myytiin alle 20 minuutissa loppuun. Yhtyeen ”statementtinä” paluuseen oli yksinkertaisesti: ”Getting back together for the joy of the music.”
The Verven tunnetuimpia kappaleita ovat ”Bitter Sweet Symphony”, ”The Drugs Don't Work”, ”Lucky Man”, ”Sonnet”, ”This is Music” ja ”History”.
Julkaisut > Studioalbumit

Verve EP (7. joulukuuta 1992)
A Storm in Heaven (21. kesäkuuta 1993) – merkittävin listasijoitus nro 27 Isossa-Britanniassa
A Northern Soul (3. heinäkuuta 1995) – merkittävin listasijoitus nro 13 Isossa-Britanniassa
Urban Hymns (29. syyskuuta 1997) – merkittävin listasijoitus nro 1 Isossa-Britanniassa ja nro. 23 Yhdysvalloissa
Forth (27. elokuuta 2008)
Julkaisut > Kokoelma-albumit

No Come Down (B-puolikokoelma, 17. toukokuuta 1994)
This Is Music: The Singles 92–98 (1. marraskuuta 2004) – merkittävin listasijoitus nro 15 Isossa-Britanniassa
Julkaisut > Singlet

All in the Mind (9. maaliskuuta 1992)
She's a Superstar (22. kesäkuuta 1992)
Gravity Grave (5. lokakuuta 1992)
Blue (10. toukokuuta 1993)
Slide Away (20. syyskuuta 1993)
This Is Music (1. toukokuuta 1995)
On Your Own (12. kesäkuuta 1995)
History (18. syyskuuta 1995)
Bitter Sweet Symphony (16. kesäkuuta 1997) – merkittävin listasijoitus nro 2 Isossa-Britanniassa
The Drugs Don't Work (1. syyskuuta 1997) – merkittävin listasijoitus nro 1 Isossa-Britanniassa
Lucky Man (24. marraskuuta 1997) – merkittävin listasijoitus nro 7 Isossa-Britanniassa
Sonnet (2. maaliskuuta 1998)
Love Is Noise (23. kesäkuuta 2008)
Aiheesta muualla

Yhtyeen viralliset sivut (englanniksi)
The Verve Archive (englanniksi)
The Tears

The Tears Roskildessa 2005.
The Tears oli brittiläinen pop/rock -yhtye. Sen perustivat vuonna 2004 edellisvuonna hajonneen Sueden muusikot Brett Anderson ja Bernand Butler. Yhtyeen ainoa albumi Here Come The Tears ilmestyi 6. kesäkuuta 2005. Vuonna 2006 yhtye hajosi Andersonin siirryttyä soolouralle ja Butlerin keskittyessä musiikin kirjoittamiseen ja tuottamiseen.
Kokoonpano

Brett Anderson (laulu)
Bernard Butler (kitara)
Nathan Fisher (basso)
Makoto Sakamato (rummut)
Will Foster (sähköpiano)
Julkaisut > Albumit

Here Comes The Tears (2005) (brittilistan #15)
Julkaisut > Singlet

Refugees (2005) (brittilistan #9)
Lovers (2005) (#24)
Unto Joensuu

Unto Ensio Joensuu (20. marraskuuta 1926 Ylitornio – 24. lokakuuta 2021 Espoo) oli suomalainen yritysjohtaja, joka sai kauppaneuvoksen arvonimen.
Joensuun vanhemmat olivat rakennusmestari Väinö Joensuu ja Anna Kneckt ja puoliso vuodesta 1954 talousopettaja Helvi Linnea Rautio. Joensuu kävi kauppakoulun 1950 ja kauppaopiston Raahen Porvari- ja Kauppakoulussa 1952, samoin kuin useita liikkeenjohdon kursseja. Hän oli Oulaisten Osuuskaupan myyjä 1942–1951, SOK:n Kokkolan konttorissa tukkukaupan ja rautatavaramyyjä 1952–1953, liikkeenjohdon harjoittelija Talous-Osuuskaupassa Varkaudessa 1953, SOK:n Kuopion konttorin apulaistarkastaja 1954, Joensuun konttorin piirin luottotarkastaja ja piirisihteeri 1955–1958, Kokkolan konttorin piirin luottotarkastaja 1958–1960, Helsingin konttorin johtajan assistentti ja markkinointitehtävissä 1960–1962, Kokkolan konttorin johtaja 1962–1969, Helsingin konttorin johtaja 1969–1982 ja aluejohtaja vuodesta 1983. Joensuu oli myös Oy Sokle Ab:n toimitusjohtaja 1962–1969 ja hallituksen jäsen vuodesta 1971. Hänellä oli lisäksi lukuisia liike-elämän ja muita asiantuntija- ja luottamustehtäviä. Sotilasarvoltaan Joensuu oli reservin kersantti. Hän sai kauppaneuvoksen arvonimen 1980.